
MARTFŰ VÁROS  POLGÁRMESTERÉTŐL                                                 
J E L E N T É S 
a lejárt határidejű határozatok végrehajtásáról
Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

Kérem a Tisztelt Képviselő-testületet tájékoztatásom elfogadására, és az alábbi határozati javaslat elfogadására.
154/2011. ( IX.29.) önkormányzati határozat

közbeszerzési eljárás megindításáról 

Martfű Város Önkormányzata a közbeszerzésekről szóló 2003. évi CXXIX. törvény alapján az önkormányzat és intézményei tulajdonában lévő épületek, építmények, ingóságok teljes körű  vagyonbiztosítására, valamint az önkormányzat működésével összefüggő felelősségbiztosítások biztosítási szerződés keretében történő megvalósulása tárgyában közbeszerzési eljárást indít. 

A biztosítás tartama: határozatlan.

A közbeszerzés becsült értéke: 10.000.000.-Ft.

Határidő: 2011. december 31. 

Felelősök: dr. Kiss Edit polgármester és

                    
      Balogh Edith címzetes főjegyző

Erről értesülnek:
1. Jász-Nagykun-Szolnok Megyei Kormányhivatal
2. Valamennyi képviselő helyben
Végrehajtás: 

A közbeszerzési eljárás befejeződött. 
2011. december 29-én szerződést kötöttünk a Generali-Providencia Zr (Budapest, Teréz krt. 42-44.)-vel. 2012. január 1. napjától a közbeszerzési eljárás eredményeként ugyanazon biztosítási díjért lényegesen nagyobb vagyonkört tudtunk fedezetbe vonni, valamint bővült a biztosítási szolgáltatások köre is.

A biztosítás közel 5,9 milliárd Ft-os önkormányzati vagyonra terjed ki, mely magában foglalja a tűz- és elemi kárt, a betöréses lopás, rablás, vandalizmus okozta kárt, a számítógépek és elektromos berendezések kárát, a telephelyen kívüli (közterületeken okozott) vandalizmus kárt, üvegkárt, valamint a felelősségbiztosításokat (általános, munkáltatói, tevékenységi, hivatali, bérlői és bérbeadói felelősségbiztosítás).

Határozati javaslat

…………./2012.(II. …..) Határozat 
a lejárt határidejű határozatról     

Martfű Város Önkormányzatának Képviselő-testülete a közbeszerzési eljárás megindításáról szóló 154/2011. ( IX.29.) önkormányzati határozat végrehajtásáról szóló előterjesztést megtárgyalta és a határozatot hatályon kívül helyezi.
Erről értesülnek: 

1. Jász-Nagykun-Szolnok Megyei Kormányhivatal

2. Képviselő-testület Tagjai 

Martfű, 2012. február …...

                                                                dr. Kiss Edit 

                                                                polgármester

Látta: Balogh Edith címzetes főjegyző

Készítette: Körmendi Andrásné 

